Politiet bekræfter, at 80 Brøndby-bøller har overfaldet en FCK-bus, der skulle have været til Horsens. Fire personer er kommet på skadestuen, mens fem er anholdt - politiet er forarget

Ved du noget? Kontakt Ekstra Bladet på sms 1224 (alm. takst) eller skriv en mail til 1224@eb.dk

Næste weekends derby mellem FC København og Brøndby fik St. Bededag en grim optakt.

Ifølge Ekstra Bladets oplysninger blev en bus med FCK-fans kort før middag angrebet i nærheden af Parken af, hvad der formentlig bedst kan betegnes som bøller med Brøndby-sympatier.

Det var fanfraktionen Sektion 12´s bus, at det gik udover. Den skulle have været til Horsens til aftenens kamp, men fik så store skader ved angrebet, at det kommer den ikke.

En kilde beskriver over for Ekstra Bladet, at blev kastet med brosten og udbrød slåskampe.

FCK’erne skulle angiveligt kun have været omkring 20 personer og have været kraftigt i undertal, da bussen blev angrebet.

Andre meldinger går på, at der også skulle være kastet cykler mod bussen, der skulle have været forbi DGI-byen og samle flere fans op.

Angiveligt skulle fire fra Sektion 12´s bus være kommet så alvorligt til skade, at de måtte på skadestuen for at modtage behandling.

Michael Andersen, vagtchef ved Københavns Politi, bekræfter oplysningerne.

- Jeg kan bekræfte, at vi cirka klokken 11.50 fik en anmeldelse om, at op imod 80 Brøndby-fans angreb en fanbus derude, siger Michael Andersen til Ekstra Bladet og fortsætter:

- Der er p.t. fem anholdte i sagen. Vi er dybt forargede over den adfærd, og det hører ingen steder hjemme.

- Det kommer meget bag på os, at det sker, efter vi ellers har haft en god dialog med fansene. Det strider lidt imod det hele, for vi troede, at vi havde fundet en god ordning, men det tyder det så ikke på.

Eksklusivt interview med Zornigers blogger-kæreste: Brøndbys fans er vanvittige

Organiseret vold: Her er de vildeste russer-hooligans

De ondeste lokalopgør: Londons mest brutale rivaler

Brøndby-bøllerne angreb med slag, og der er fundet sten i bussen, og politiet kan endnu ikke sige, om det er bøller, som man tidligere har haft i kikkerten.

- Får det her nogen konsekvenser for fremtidige fodboldkampe mellem de to?

- Det kan vi ikke udelukke. Der er ingen tvivl om, at dem herinde, der sidder med fodbold, de vil tage kontakt til fansene, og så må vi se på, hvilke konsekvenser det får i næste uge, siger Michael Andersen.

Det er søndag 6. maj klokken 16.00, at Brøndby kommer på besøg i Parken til sæsonens femte og sidste derby.

Brøndby har vundet de fire første indbyrdes kampe og styrer i øjeblikket mod både mesterskab og pokaltitel.

Senest blev det 2-1 hjemme mod FCK i en kamp, hvor FCK-fansene var udelukket, efter en gruppe FCK-bøller tidligere på sæsonen havde smadret løs på Brøndby Stadion og været i kamp med politiet.

To FCK-fans var helte i august, da de trods alt forsøgte at stoppe balladen:



Fodbold-Europas mørke kapitel: De værste hooligan-drab

Spiller pryglet efter nedrykning: Så rå er svenske hooligans

De afgørende detaljer: Brøndby klar til guldfest